Diari Oficial de la Generalitat Valenciana


Sumari del DOGV 5017, del 31-05-2005 (2005/6114)

Notificació a la SAT número 9.430, Los Valles (OP nº 409). Expedient número 78-073-2428.
----------------------------------------------------------------------------------------

### Dades del document

Número de DOGV
:   5017

Data del DOGV
:   31-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/6114


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació a la SAT número 9.430, Los Valles (OP nº 409). Expedient número 43-495-5775. [2005/X6114]
  
Ja que no s'ha pogut notificar a la SAT número 9.430, Los Valles (OP núm. 409), al domicili conegut per esta administració, la Resolució de data 22 d'abril de 2005, del secretari autonòmic d'Agricultura i Relacions Agràries amb la Unió Europea, d'acord amb el que estableix l'article 59.5 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999 de 13 de gener, de modificació de l'anterior, es fa públic el text íntegre de l'esmentada resolució perquè el present anunci servisca de notificació de l'anterior.
  
El 21 de maig de 2004, el director general de Producció i Comercialització Agrària, de la Conselleria d'Agricultura, Pesca i Alimentació, va dictar resolució en l'expedient número 31-214-5344, per la qual es declara que l'Organització de Productors, OP, número 409, SAT número 9.430, Los Valles, va incomplir la normativa reguladora del règim d'ajudes a la producció pel lliurament de cítrics a la transformació, corresponent a la campanya 2001-2002, amb la qual cosa es declara l'incompliment de les normes de concessió de les esmentades ajudes, i en conseqüència la procedència del reintegrament de la quantitat cobrada indegudament que ascendeix a 459.836,27 euros, incrementat amb els interessos corresponents.
  
Contra l'esmentada resolució presenta, esta organització de Productors, recurs d'alçada sobre la base de considerar que, contràriament al que afirma l'administració, l'Organització de Productors ha lliurat a l'administració la suficient documentació per a realitzar els controls administratius a què està obligada per a la constatació de la correcta destinació de les ajudes, i que no s'ha incomplit l'article 17.2 i 19 del reglament comunitari, per tot açò, de la documentació aportada, es desprén l'existència d'un registre que conté la informació que la Llei preceptua. Al·lega força major com a causa de la no-realització dels controls i afirma que s'està prejutjant un incompliment que no ha sigut al·legat, ni provat per l'administració, amb la consegüent vulneració del principi de Presumpció d'Innocència. Respecte de l'existència al domicili de la SAT d'una altra empresa considera que no constituïx un incompliment i, a més, vulneració del principi de tipicitat per la qual cosa no es pot sancionar amb la devolució de les ajudes i, per tant, sol·licita que s'estime el recurs i s'anul·le la resolució recorreguda.
  
Per a la resolució del recurs s'han de tindre en compte els següents antecedents de fet:
  
Primer. L'Organització de Productors número 409 SAT número 9.430, Los Valles, està reconeguda com a tal i homologada com a col·laboradora per a poder acollir-se al règim d'ajudes a la transformació de cítrics per a la campanya 2001/2002.
  
En la campanya de referència va formalitzar contractes de compravenda amb indústries transformadores de cítrics, tots de campanya, per les quanties següents: dos contractes de taronja per 1.650.000 quilograms, dos contractes de Clementina per a suc per 2.700.000 quilograms, un contracte de Clementina per a gallons per 150.000 quilograms i tres contractes de Satsuma per a gallons per 3.220.000 quilograms.
  
Segon Amb l'objectiu de realitzar els controls preceptius, el personal de la Direcció Territorial de la CAPA, a València, va requerir a l'Organització de Productors número 409, l'enviament de diversa documentació mitjançant escrits certificats amb justificant de recepció.
  
Encara que es té constància de la recepció d'estos escrits, l'Organització de Productors número 409, va fer cas omís. En conseqüència, amb data 13 de novembre de 2003, es van personar dos tècnics de la Direcció Territorial al domicili social de l'Organització de Productors, amb la finalitat de realitzar els controls obligatoris corresponents a la campanya de referència, i pogueren constatar que l'Organització de Productors número 409, havia tancat les instal·lacions a eixe lloc i que es trobava realitzant les seues activitats una altra entitat comercial.
  
Davant d'esta situació se'ls va tornar a requerir, per escrit amb data 14 de novembre de 2003, que es posaren en contacte amb la Direcció Territorial per a poder realitzar els controls pendents, donant-los un termini de 10 dies hàbils. Es té constància de la recepció, per part de l'Organització de Productors, sense que esta haja fet cap acció de comunicar-se amb l'altra.
  
Tercer. Com a conseqüència de tot açò, la Direcció Territorial de la CAPA, a València, va elevar amb data 20 de febrer de 2004, acord d'inici de procediment de reintegrament de les ajudes percebudes per l'esmentada Organització de Productors número 409, en base, fonamentalment, als articles 17 i 19 del Reglament 1.092/2001 i 47 i concordants del Text Refós de la Llei d'Hisenda Pública de la Generalitat Valenciana aprovat per Dret Legislatiu de 26 de juny de 1991.
  
L'esmentat acord declarava que l'Organització de Productors número 409 havia incomplit la normativa comunitària reguladora de les ajudes pel lliurament de cítrics a industrialització durant la campanya 2001/2002 i ordenava iniciar l'expedient de reintegrament de la totalitat de les ajudes percebudes que ascendien als imports assenyalats en el primer dels fets d'esta resolució que junt amb els interessos corresponents suposava el reintegrament de 64.629,86, 173.859,94 i 268.095,26 euros en taronja, Clementina i Satsuma, respectivament.
  
En tot cas, corresponia a l'interessat procedir al reintegrament o presentar al·legacions en un termini de quinze dies hàbils.
  
Quart. Amb data 30 de març de 2004, l'Organització de Productors número 409, presenta al·legacions a l'indicat acord al qual s'adjunta una sèrie de documents amb uns llistats de liquidacions, certificats d'una sèrie d'empleats de banca que han emés determinades transferències i uns justificants de pagament realitzats per l'Organització de Productors número 409, a algunes persones físiques i jurídiques.
  
La Direcció Territorial de la CAPA, a València, emet un informe, amb data 15 d'abril de 2004, en el qual es rebutgen les al·legacions presentades. El 29 d'abril de 2004, el cap d'Àrea de Producció i Mercats Agraris, emet un informe sobre les actuacions practicades pel personal de la Conselleria d'Agricultura, Pesca i Alimentació, en relació amb les ajudes rebudes per l'Organització de Productors, OP, número 409, SAT 9.430, Los Valles, pel lliurament de cítrics per a transformació durant la campanya 2001/2002, i sol·licita dictamen jurídic respecte d'això, dictamen que s'emet amb data 4 de maig de 2004, en el sentit de considerar que les al·legacions plantejades en cap forma desvirtuen els fets posats de manifest en l'acord d'inici del procediment de reintegrament havent de procedir-se a la resolució sobre la base dels fets constatats en este.
  
Quint. En vista de la proposta del cap d'Àrea de Producció i Mercats Agraris, de 21 de maig de 2004, pel director general de Producció i Comercialització Agrària, es dicta la resolució objecte del present recurs per la qual es declara que l'Organització de Productors, OP, número 409, SAT número 9.430, Los Valles, va incomplir la normativa reguladora del règim d'ajudes a la producció pel lliurament de cítrics a la transformació, corresponent a la campanya 2001-2002, amb la qual cosa es declara l'incompliment de les normes de concessió de les esmentades ajudes, i en conseqüència la procedència del reintegrament de la quantitat cobrada indegudament que ascendeix a 459.836,27 euros, incrementat amb els interessos corresponents.
  
Fonaments jurídics
  
Primer. La competència per a resoldre el present procediment correspon al secretari autonòmic d'Agricultura i Relacions Agràries amb la Unió Europea, de conformitat amb el que disposa l'article 114 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú (modificada per Llei 4/1999 de 13 de gener), en relació amb el Reglament Orgànic i Funcional de la Conselleria aprovat per Decret 118/2003, del Govern Valencià, i amb el Decret 178/1996 de 2 d'octubre, del Govern Valencià, pel qual es designa a l'Organisme Pagador i l'Organisme de Certificació de les despeses corresponents a la Secció de Garantia del Fons Europeu d'Orientació i Garantia, FEOGA, a la Comunitat Valenciana, i s'estableix l'organització i funcionament.
  
Segon. El Reglament (CE) 2.202/1996 estableix en l'article 1 un règim comunitari d'ajuda a les organitzacions de productors que lliuren, per a la seua transformació, determinats cítrics collits a la Comunitat Europea. L'article 2 estableix que este règim d'ajuda se sustenta en contractes que vinculen, d'una banda, a organitzacions de productors, i d'una altra, a transformadors legalment constituïts.
  
Tercer. articula la concessió d'una ajuda a les organitzacions de productors per les quantitats lliurades per a la transformació, d'acord amb els contractes contemplats.
  
L'article 17.2 del Reglament (CE) 1.092/2001, estableix que l'Organització de Productors quedarà sotmesa a totes les mesures d'inspecció o de control que estimen necessàries les autoritats competents i haurà de portar tots els registres suplementaris prescrits per les esmentades autoritats per a poder efectuar els controls que estos consideren necessaris.
  
L'article 19 del Reglament (CE) 1.092/2001, conté el règim i l'objecte dels controls físics i documentals, que han de dur a terme les autoritats competents respecte de totes les organitzacions de productors. Estos controls s'efectuaren per a cada producte i cada campanya.
  
Quart. Com s'ha posat de manifest en la relació de fets, el personal competent de la Direcció Territorial de la Conselleria d'Agricultura, Pesca i Alimentació, a València, va intentar infructuosament, mitjançant escrits dirigits al domicili designat per l'Organització de Productors número 409 SAT, Los Valles, per a les notificacions, i mitjançant la personació en els locals d'esta, posar-se en contacte amb els representants de l'Organització de Productors amb la finalitat de realitzar els oportuns controls corresponents a la campanya 2001/2002.
  
Els representants de l'Organització de Productors tan sols van contestar als requeriments de l'administració, quan, després de l'adopció de l'acord d'inici del present expedient de reintegrament, van ser citats per a la formulació d'al·legacions. En les esmentades al·legacions el nucli central del contingut consistia a afirmar que, encara que no s'havien realitzat els controls, l'administració ja posseïa, segons l'opinió dels representants de l'Organització de Productors, la documentació necessària per a ?determinar suficientment per l'autoritat, amb relació amb cada producte base i amb cada productor emparat pels contractes, la coherència entre superfícies, la collita total, les quantitats lliurades per a la transformació i els pagaments de les ajudes». Estes al·legacions són rebutjades per l'informe de la Direcció Territorial de la CAPA, a València, sobre la base dels arguments següents:
  
?Encara que en l'escrit d'al·legacions continua figurant el mateix domicili social que el comunicat per l'Organització de Productors número 409, en el seu moment per a tota la documentació generada al llarg de l'expedient, quan els inspectors es van presentar per a la realització dels preceptius controls (03.11.2003), el domicili social es trobava ocupat per una altra entitat comercial. És obvi que els controls no es van poder realitzar. No obstant l'anterior, amb data 21 de novembre de 2003, és a dir, després del frustrat intent de dur a terme els preceptius controls, es remet escrit a l'Organització de Productors número 409 (amb constància de la recepció amb data 03.12.2003), perquè es posen en contacte amb l'organisme gestor de l'ajuda. Este escrit no ha tingut resposta?.
  
Per això, la documentació obrant en l'expedient inclosa l'aportada amb motiu de les al·legacions, és insuficient per a realitzar els controls previstos en l'article 19 del Reglament (CE)1.092/1991.
  
Quint. A l'Organització de Productors número 409, se li van abonar les ajudes en virtut de l'aplicació de l'article 13.2 d'este Reglament. Açò és, després de comprovar la concordança de la sol·licitud d'ajuda amb els certificats de lliurament i la realització dels controls físics de, al menys, el 5% de les superfícies presentades en el LEP, preceptius controls ex ante al pagament de l'ajuda exigit per la normativa comunitària indicada.
  
No obstant això no obsta, perquè d'acord amb els articles 16, 17 i 19 del Reglament (CE) 092/1991, s'ha de procedir a verificar i contrastar aquella documentació generada en el transcurs de la campanya (certificats, LEP, lliuraments de socis, etc.), i que obra ja en l'expedient per a realitzar els preceptius controls ex post. Per a això, és imprescindible l'accés i corresponent anàlisi de la comptabilitat general i específica de l'ajuda de l'Organització de Productors número 409, per al compliment de la legislació assenyalada. Això no ha sigut possible, com ja s'ha dit, de tot això, ha sigut responsable la pròpia Organització de Productors número 409, ja que, fins i tot, no s'ha pogut accedir materialment als seus llibres comptables.
  
La impossibilitat de procedir a la realització dels controls ex post, als quals l'Organització de Productors està obligada a sotmetre's en virtut del que disposa el Reglament CE 1.092/2001, no prejutja ni vulnera el principi de Presumpció d'Innocència que esgrimeix l'al·legant, ja que la impossibilitat es deu, únicament i exclusivament, a l'actitud obstruccionista de l'Organització de Productors que no ha contestat a diversos requeriments que se li han realitzat per part dels òrgans gestors de les ajudes.
  
Esta actitud obstruccionista que s'observa en els representants de la SAT, que ha tingut com a conseqüència la impossibilitat d'efectuar els controls previstos en la normativa comunitària reguladora de les ajudes, implica una vulneració de l'obligació, que li incumbeix a l'Organització de Productors, en tant que entitat col·laboradora de l'administració en el lliurament i distribució dels fons, prevista en l'article 47.4.a) del Text Refós de la Llei d'Hisenda Pública Valenciana, de sotmetre's a les actuacions de comprovació que respecte a la gestió dels fons puga efectuar l'entitat que concedeix.
  
Per tant, en aplicació de l'article 47.9 del TRLHPV procedeix el reintegrament de les ajudes percebudes indegudament. La càrrega probatòria, en contra del que manifesta l'al·legant, sobre la procedència del pagament de l'ajuda correspon al beneficiari i no a l'administració. Els frustrats controls ex post han de revelar la procedència del pagament de l'ajuda després de l'aportació per part del beneficiari de la preceptiva documentació que verifique i contraste la que ha anat aportant l'Organització de Productors número 409, en el transcurs dels lliuraments d'una mercaderia al llarg d'una campanya per la qual ha sol·licitat i percebut l'ajuda comunitària, com exigeix la normativa comunitària reguladora de l'ajuda d'acord amb els articles i reglament esmentat anteriorment.
  
En este cas, no s'han pogut verificar el compliment de les condicions intrínseques per a accedir a l'ajuda que determina la legislació comunitària. Ni tan sols l'origen de la mercaderia que es va lliurar a indústria i per la qual l'Organització de Productors número 409, va sol·licitar i va percebre unes ajudes.
  
Per a la realització dels controls és imprescindible l'accés i corresponent anàlisi de la comptabilitat general i específica de l'ajuda per al compliment de la legislació comunitària i espanyola. Com s'ha dit, este accés ha sigut vedat per l'Organització de Productors número 409 i açò constituïx motiu suficient per al reintegrament de les ajudes.
  
Per açò, es considera que en el contingut del recurs no hi ha un argument només en contra del nucli essencial de la resolució, que no és un altre que el reintegrament de les ajudes per lliurament de cítrics a industrialització durant la campanya 2001/2002 percebudes per l'Organització de Productors número 409, i els seus interessos corresponents, es deu al fet que no s'han pogut realitzar els preceptius controls previstos en l'article 19 del Reglament (CE) 1.092/2001, a causes imputables a la pròpia Organització de Productors.
  
Sext. Ni a la presència física a la seu de l'Organització de Productors d'inspectors que amb este objectiu es van traslladar a este efecte amb data 13.11.2003 (a l'esmentada seu es trobava ubicada una altra empresa), ni els posteriors requeriments mitjançant els oportuns justificants de recepció degudament constatats van donar cap fruit respecte d'això.
  
És inacceptable, per tant, pretendre com fa l'al·legant que, davant este fet, la resolució prejutja un incompliment «que no ha sigut demostrat ni acreditat per l'administració i conseqüentment es vulnera el principi de Presumpció d'Innocència consagrat en la nostra Constitució». L'Organització de Productors número 409 té obligació de sotmetre's a uns controls procurant tota la documentació necessària per a realitzar-los, tal com queda perfectament establit, entre altres, en els articles 17 i 19 del Reglament (CE) 1.092/2001 i els articles. 47.4 a) i 47.9 del Text Refós de la Llei d'Hisenda Pública Valenciana.
  
No pot haver-hi Presumpció d'Innocència quan ha quedat documentat que no s'han pogut realitzar els preceptius controls per causes imputables a la pròpia Organització de Productors número 409. Açò sense perjuí de l'al·lusió per part de l'al·legant a una no explicada força major com a causa de no haver pogut ser realitzats els preceptius controls. Addicionalment, el mateix reitera en el contingut del recurs, l'argument ja exposat en les al·legacions a l'acord d'inici de l'expedient, que al llarg d'este ja ha presentat una documentació (la imprescindible per a sol·licitar i cobrar les ajudes) així com una altra posterior adjuntada a les indicades al·legacions.
  
En la resolució, degudament raonat, ja es van exposar les insuficiències d'esta última documentació als efectes del control que no s'ha pogut realitzar. Pel que es refereix a la presentada en el transcurs de la campanya (notificacions, certificats de recepció etc.), també en la resolució, s'assenyala que era la imprescindible per a sol·licitar i cobrar les ajudes. El control ex post que no s'ha pogut realitzar a causa de l'actitud obstruccionista de l'Organització de Productors número 409, té l'obligada virtualitat, necessàriament, de verificar tota esta última documentació en els registres que han de figurar en la comptabilitat d'esta organització de Productors requisit que, com s'ha dit, no s'ha complit.
  
Per açò, vist el Reglament (CE) 2.202/1996, del Consell, pel qual s'estableix el règim d'ajuda als productors de determinats cítrics, el Reglament (CE) 1.092/2001, de la Comissió, pel qual s'estableixen disposicions d'aplicació de l'anterior, la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, el Text Refós de la Llei de la Hisenda Pública Valenciana (Decret Legislatiu de 26 de juny de 1991), el Decret 178/1996 de 2 d'octubre, pel qual es designa l'Organisme Pagador i l'Organisme de Certificació de les despeses corresponents a la Secció de Garantia del FEOGA, el Decret 118/2003 d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació i la resta de legislació general i pertinent i vist l'informe del Servici Jurídic, resolc:
  
Desestimar el recurs d'alçada interposat per l'Organització de Productors número 409 SAT 9.430, Los Valles, contra la resolució per la qual es declara que l'Organització de Productors, OP, número 409, SAT número 9.430, Los Valles, va incomplir la normativa reguladora del règim d'ajudes a la producció pel lliurament de cítrics a la transformació, corresponent a la campanya 2001-2002, amb la qual cosa es declara l'incompliment de les normes de concessió de les esmentades ajudes, i en conseqüència la procedència del reintegrament de la quantitat cobrada indegudament que ascendeix a 459.836,27 euros, incrementat amb els interessos corresponents, resolució que ha de ser expressament confirmada per ser conforme a dret.
  
La present resolució posa fi a la via administrativa i davant esta es pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació, d'acord amb l'article 46 de la Llei 29/1998 de 13 de juliol, Reguladora de la Jurisdicció Contenciosa Administrativa, sense perjuí de la interposició de qualsevol altre recurs que estime procedent.